ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা বহিঃবিশ্বে শান্তিপূর্ণ উদ্দেশ্যে ব্যবহার ও অন্বেষণ সংক্রান্ত সহযোগিতার বিষয়ে ভারত ও নাইজেরিয়ার মধ্যে সমঝোতাপত্রটিকে অনুমোদন দিয়েছে
নয়াদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে বহিঃবিশ্বে শান্তিপূর্ণ উদ্দেশ্যে ব্যবহার ও অন্বেষণ সংক্রান্ত ভারত ও নাইজেরিয়ার মধ্যে সহযোগিতার বিষয়ে স্বাক্ষরিত সমঝোতাপত্রের সম্পর্কে জানানো হয়েছে। জুন মাসে বেঙ্গালুরুতে ভারতীয় মহাকাশ গবেষণা সংস্থা  এবং ১৩ই আগস্ট আবুজায় ন্যাশনাল স্পেশ রিসার্চ অ্যান্ড ডেভেলপমেন্ট এজেন্সি  এই সমঝোতা পত্র স্বাক্ষর করে।
বিস্তারিত তথ্য :
এই সমঝোতাপত্রের মাধ্যমে পৃথিবীর দূরসংবেদী ব্যবস্থাপনা, কৃত্রিম উপগ্রহ মারফত যোগাযোগ ও দিক নির্ণয়, মহাকাশ বিজ্ঞান ও মহাকাশে অন্বেষণ, মহাকাশযান, উৎক্ষেপণ যান, মহাকাশ ও পৃথিবীতে এ সংক্রান্ত ব্যবস্থাপনা, মহাকাশ গবেষণার বাস্তব প্রয়োগ  এবং স্বাক্ষরকারীদের মধ্যে অন্যান্য সহযোগিতার ক্ষেত্রগুলিতে কাজ করা হবে।
এই সমঝোতাপত্র স্বাক্ষরের ফলে ইসরো/ মহাকাশ দপ্তর এবং নাইজেরিয়ার এনএএসআরডিএ-র থেকে সদস্যদের নিয়ে যৌথ কর্মীগোষ্ঠী তৈরি করা হবে। এই কর্মীগোষ্ঠী বিভিন্ন প্রকল্প বাস্তবায়নের জন্য প্রয়োজনীয় পরিকল্পনা করবে।
কৌশল ও লক্ষ্যপূরণ :
এই সমঝোতাপত্র স্বাক্ষরের ফলে ইসরো/ মহাকাশ দপ্তর এবং নাইজেরিয়ার এনএএসআরডিএ-র থেকে সদস্যদের নিয়ে যৌথ কর্মীগোষ্ঠী তৈরি করা হবে। এই কর্মীগোষ্ঠী বিভিন্ন প্রকল্প বাস্তবায়নের জন্য প্রয়োজনীয় পরিকল্পনা করবে।
প্রভাব :
এই সমঝোতাপত্র ফলে বিশ্বের দূরসংবেদী ক্ষেত্র, কৃত্রিম উপগ্রহের মারফত যোগাযোগ ও দিক নির্দেশনা, মহাকাশ বিজ্ঞান এবং মহাকাশের অন্বেষণে নতুন নতুন গবেষণার কাজে সুবিধা হবে।
ব্যয় :
স্বাক্ষরকারীরা সিদ্ধান্ত নিয়েছেন সহযোগিতার ভিত্তিতে কর্মসূচিগুলি বাস্তবায়িত করা হবে। প্রত্যেকটি ক্ষেত্রে আলাপ-আলোচনা করে তহবিলের সংস্থান করা হবে। এক্ষেত্রে সংশ্লিষ্ট স্বাক্ষরকারীদের দেশের আইনানুসারে অর্থের যোগান নিশ্চিত করা হবে।
সুবিধাভোগী :
এই সমঝোতাপত্রের মাধ্যমে নাইজেরিয়া সরকারের সঙ্গে মহাকাশ প্রযুক্তির প্রয়োগের বিষয়ে যে সহযোগিতা গড়ে উঠবে মানবজাতি তার সুফল পাবে। এরফলে দেশের সমস্ত অংশ উপকৃত হবে।
প্রেক্ষাপট :
বিগত এক দশকেরও বেশি সময় ধরে আনুষ্ঠানিকভাবে ভারত ও নাইজেরিয়া মহাকাশ ক্ষেত্রে সহযোগিতার বিষয়ে উদ্যোগী হয়েছে। নাইজেরিয়ায় ভারতীয় হাই কমিশনের উদ্যোগে মহাকাশ সহযোগিতার জন্য একটি সমঝোতাপত্রের খসড়া তৈরি করা হয়। এরপর সেই খসড়া বিদেশ মন্ত্রকের মাধ্যমে নাইজেরিয়া প্রশাসনের কাছে পাঠানো হয়েছিল। দুই পক্ষের কূটনৈতিক পর্যায়ে আলাপ-আলোচনার পর খসড়াটিতে প্রয়োজনীয় পরিবর্তন করা হয় এবং তারপর সেটিকে অনুমোদনের জন্য প্রয়োজনীয় ব্যবস্থা নেওয়া হয়। যদিও সমঝোতাপত্র স্বাক্ষর নির্দিষ্ট সময়েই হয়েছে কিন্তু কোভিড-১৯ পরিস্থিতি সহ আরও কিছু কারণে ২০১৯এর শেষে এবং ২০২০র শুরুতে কয়েকটি সফর বাতিল হওয়ায় এটি অনুমোদনে একটু দেরি হয়েছে।
CG/CB/NS
(
প্রধানমন্ত্রীরদপ্তর
প্যারালিম্পিক্স গেমসে জ্যাভলিন-এ ব্রোঞ্জ পদক জয়ী সুন্দর সিং গুজ্জর-কে অভিনন্দন প্রধানমন্ত্রীর
নতুন দিল্লি, ৩০ আগস্ট, ২০২১
টোকিওতে প্যারালিম্পিক্স গেমসে জ্যাভলিন-এ ব্রোঞ্জ পদক জয়ী সুন্দর সিং গুজ্জর-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "আপনার @SundarSGurjar ব্রোঞ্জ পদক জয়ের জন্য ভারত অত্যন্ত আনন্দিত। আপনি অসাধারণ সাহসিকতা ও নিষ্ঠার নিদর্শন রেখেছেন। আপনাকে অভিনন্দন। আপনার সাফল্য কামনা করি। #Paralympics"
CG/BD/AS/
(
কেবিনেট
প্ৰশাসন, ৰূপায়ন আৰু ফ্ৰেমৱৰ্ক নিৰীক্ষণ ব্যৱস্থা শক্তিশালী কৰিবলৈ ৰাষ্ট্ৰীয় দক্ষতা বিকাশ পুঁজি আৰু ৰাষ্ট্ৰীয় দক্ষতা বিকাশ নিগম পুনৰ গঠনত কেবিনেটৰ অনুমোদন
প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে প্ৰশাসন, ৰূপায়ন আৰু ফ্ৰেমৱৰ্ক নিৰীক্ষণ ব্যৱস্থা শক্তিশালী কৰিবলৈ ৰাষ্ট্ৰীয় দক্ষতা বিকাশ পুঁজি আৰু ৰাষ্ট্ৰীয় দক্ষতা বিকাশ নিগম পুনৰ গঠনত কেবিনেটৰ অনুমোদন জনাইছে৷
এই পুনৰ গঠনে এনএছডিচিৰ কামকাজত অধিক পাৰদৰ্শিতা আৰু দায়িত্ববোধ তথা উন্নত কৰ্প’ৰেট প্ৰশাসন আৰু স্বচ্ছতা সুনিশ্চিত হ’ব৷ তদুপৰি এনএছডিএফৰ নিৰীক্ষণ ভূমিকাও শক্তিশালী হ’ব৷ অনুমোদনৰ ফলস্বৰূপে এনএছডিএফ ব’ৰ্ডৰ পুনৰগঠনৰ লগতে এনএছডিচিৰ প্ৰশাসনিক ক্ষমতা, ৰূপায়ন আৰু ফ্ৰেমৱৰ্ক নিৰীক্ষণ প্ৰক্ৰিয়া সৱল হ’ব৷
পটভূমিঃ
দক্ষতা বিকাশৰ বাবে সহযোগিতামূলক কাৰ্য সঠিকভাৱে ৰূপায়ন কৰিবলৈ বিত্ত মন্ত্ৰালয়ে ২০০৮ৰ জুলাইত এনএছডিচি আৰু ২০০৯ৰ জানুৱাৰীত এনএছডিএফ স্থাপন কৰিছিল৷ চৰকাৰী সূত্ৰ, দ্বিপক্ষীয়/বহুপক্ষীয় আৰু অন্যান্য সংস্থাৰ পৰা আৰ্থিক বৰঙণিৰ আধাৰ হিচাপে এনএছডিএফ পুঁজি গঠন কৰা হৈছিল৷ ইয়াৰ মুখ্য উদ্দেশ্য আছিল বিভিন্ন খণ্ডৰ সৈতে জড়িত বিশেষ কাৰ্যসূচীৰ মাধ্যমেৰে ভাৰতীয় যুৱচামৰ দক্ষতা বিকাশক অধিক গতি প্ৰদান কৰা৷
দেশত দক্ষতা বিকাশক উদগণি যোগোৱা আৰু ৰাষ্ট্ৰীয় দক্ষতা বিকাশ অভিযানৰ নিৰ্ধাৰিত লক্ষ্যত উপনীত হ’বলৈ এনএচডিএফে এনএছডিচিৰ সৈতে এক বিনিয়োগ ব্যৱস্থাপনা চুক্তিস্বাক্ষৰ কৰে৷ এই বুজাবুজিৰ চুক্তি অনুসৰি এনএছডিচিয়ে এনএছডিএফৰ কামকাজৰ নিৰীক্ষণৰ দায়িত্বও লাভ কৰে৷
প্রধানমন্ত্রীরদপ্তর
প্রধানমন্ত্রী ৩৫তম প্রগতি বৈঠকে পৌরোহিত্য করেছেন
নতুনদিল্লি, ২৭শে জানুয়ারি, ২০২১
প্রধানমন্ত্রী শ্রী নরেন্দ্র মোদী, সক্রিয় প্রশাসনের জন্য ও কেন্দ্র এবং রাজ্য সরকারগুলির বিভিন্ন প্রকল্পের কাজ সঠিক সময়ে বাস্তবায়িত করতে তথ্য যোগাযোগ প্রযুক্তি ভিত্তিক বহুস্তরীয় মঞ্চ ৩৫ তম প্রগতি বৈঠকে পৌরোহিত্য করেছেন।
এই বৈঠকে ৯টি প্রকল্প ও ১টি কর্মসূচী সহ ১০টি অ্যাজেন্ডা পর্যালোচনা করা হয়। যে নয়টি প্রকল্পের বিষয়ে পর্যালোচনা হয়েছে, সেগুলি র মধ্যে তিনটি রেল মন্ত্রকের, তিনটি সড়ক পরিবহণ ও মহাসড়ক মন্ত্রকের, একটি করে অভ্যন্তরীণ বাণিজ্য উৎসাহ মন্ত্রক, বিদ্যুৎ মন্ত্রক ও বিদেশ মন্ত্রকের। ওড়িশা, কর্ণাটক, অন্ধ্র প্রদেশ, মহারাষ্ট্র, ছত্তিশগড়, পাঞ্জাব, ঝাড়খন্ড, বিহার, তেলেঙ্গনা, রাজস্থান, গুজরাট, পশ্চিমবঙ্গ, হরিয়ানা, উত্তরাখন্ড ও উত্তর প্রদেশ ౼ পনেরোটি রাজ্যে এই নয়টি প্রকল্পের জন্য মোট ব্যয় হবে ৫৪,৬৭৫কোটি টাকা।
বৈঠকে প্রধানমন্ত্রী ভারতীয় জন ঔষুধি পরিযোজনা নিয়েও শ্রী মোদী আলোচনা করেছেন।
প্রধানমন্ত্রী পরিকাঠামোগত প্রকল্পগুলি রূপায়নে যে সব সমস্যা হচ্ছে, সেগুলি দ্রুত সমাধান করতে সব আধিকারিকদের নির্দেশ দিয়েছেন। তিনি প্রধানমন্ত্রী ভারতীয় জন ঔষধি পরিযোজনার বিষয়ে যথেষ্ট প্রচারের জন্য ফারমাসিউটিক্যাল দপ্তর , রাজ্য ও কেন্দ্রশাসিত অঞ্চলগুলিকে পরামর্শ দিয়েছেন, এবং একাজে প্রযুক্তির ব্যবহার করতে বলেছেন।
প্রগতির ৩৪তম বৈঠকে মোট ১৩.১৪ লক্ষ কোটি টাকার ২৮৩টি প্রকল্পর পর্যালোচনা হয়েছিল।
ক্রেতা, খাদ্যএবংগণবন্টনমন্ত্রক
কেন্দ্র ৩ লক্ষ মেট্রিক টন মজুতভাণ্ডার থেকে পেঁয়াজ বাজারে ছাড়া শুরু করেছে
নয়াদিল্লি, ১১ আগস্ট ২০২৩
ক্রেতা বিষয়ক দপ্তর এ বছরের ৩ লক্ষ মেট্রিক টন পেঁয়াজ মজুতভাণ্ডার থেকে বাজারে ছাড়ার সিদ্ধান্ত নিয়েছে। দপ্তরের সচিব শ্রী রোহিত কুমার সিং নাফেড এবং এনসিসিএফ-এর ম্যানেজিং ডিরেক্টরদের সঙ্গে গতকাল  এক বৈঠকে পেঁয়াজ বাজারে ছাড়ার বিষয়টি চূড়ান্ত করেন। যেসব রাজ্যের খুচরো বাজারে পেঁয়াজের দাম গত মাসের বা গত বছরের গড় দামের থেকে বেশি, সেসব রাজ্যগুলিতে মজুতভাণ্ডার থেকে পেঁয়াজের সরবরাহ বাড়ানো হবে। এক্ষেত্রে ই-অকশন এবং ই-কমার্স প্ল্যাটফর্ম মারফৎ খুচরো বিক্রির বিষয়টিও খতিয়ে দেখা হচ্ছে। ক্রেতারা যাতে ন্যায্য দামে পেঁয়াজ কিনতে পারেন, সেদিকে লক্ষ্য রেখে পেঁয়াজের সরবরাহ সুনিশ্চিত করা হবে। পেঁয়াজ বাজারে ছাড়ার পাশাপাশি রাজ্যগুলি যাতে তাদের ক্রেতা সমবায় বা কর্পোরেশনগুলির খুচরো বিপণী থেকে বিক্রি করতে পারে সেদিকে নজর দিয়ে ভর্তুকি মূল্যে রাজ্যগুলিকে তা দেওয়ার ব্যাপারেও বৈঠকে সিদ্ধান্ত হয়েছে।
চলতি বছরে ৩ লক্ষ মেট্রিক টন পেঁয়াজ মজুত করা হয়েছে। প্রয়োজনের ভিত্তিতে এই সংখ্যা আরও বাড়ানো হবে। রবি মরশুমের জুন থেকে জুলাইয়ের মধ্যে দুটি নোডাল সংস্থা নাফেড এবং এনসিসিএফ মহারাষ্ট্র ও মধ্যপ্রদেশ থেকে দেড় লক্ষ মেট্রিক টন করে পেঁয়াজ সংগ্রহ করেছে।
মজুত অবস্থায় পেঁয়াজের পচন এবং তার ফলে আর্থিক ক্ষতি রোধ করতে এ বছরই পরীক্ষামূলকভাবে ভাবা পারমাণবিক রিসার্চ সেন্টার -এর সহযোগিতা নেওয়া হয়েছে। প্রায় ১ হাজার মেট্রিক টন পেঁয়াজ নিয়ন্ত্রিত পরিবেশে মজুত করা হয়।
বাজারে পেঁয়াজের দামের ওঠা-নামা নিয়ন্ত্রণ করতে সরকার মূল্য স্থিতিস্থাপক তহবিলের আওতায় পেঁয়াজ মজুত করে থাকে। রবি মরশুমে পেঁয়াজের এই বার্ষিক মজুত সংগ্রহ করা হয়। এরপর যখন উৎপাদন হয় না, সেই সময় মজুতভাণ্ডার মূল চাহিদার এলাকাগুলিকে চিহ্নিত করে সেইসব জায়গায় পেঁয়াজের সরবরাহ বৃদ্ধি করা হয়। গত ৪ বছরে পেঁয়াজের এই মজুত সংগ্রহ প্রায় তিনগুণ বৃদ্ধি পেয়েছে। ২০২১-২২-এর ১ লক্ষ মেট্রিক টন থেকে ২০২৩-২৪-এ মজুতের পরিমাণ বৃদ্ধি পেয়ে দাঁড়িয়েছে ৩ লক্ষ মেট্রিক টনে। বাজারে পেঁয়াজের মূল্যের স্থিতিশীলতা বজায় রাখতে এবং ক্রেতারা যাতে ন্যায্য দামে পেঁয়াজ কিনতে পারেন তা সুনিশ্চিত করতে পেঁয়াজের এই মজুত উল্লেখযোগ্য ভূমিকা পালন করছে।
AC/AB/DM
(Visitor Counter : 54
কেন্দ্রীয়মন্ত্রিসভা
জীবপ্রযুক্তি ক্ষেত্রে ভারত-কিউবা এবং ভারত-কোরিয়ার মধ্যে দ্বিপাক্ষিক সমঝোতাপত্র স্বাক্ষরের বিষয়টি কেন্দ্রীয় মন্ত্রিসভাকে জানানো হল
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জীবপ্রযুক্তি ক্ষেত্রে ভারত-কিউবা এবং ভারত-কোরিয়ার মধ্যে দ্বিপাক্ষিক সমঝোতাপত্র স্বাক্ষরের বিষয়ে জানানো হয়েছে। গত ২২শে জুন কিউবার হাভানাতে এবং গত ৯ই জুলাই নতুন দিল্লীতে মউ দুটি স্বাক্ষরিত হয়। বিজ্ঞান ও প্রযুক্তি ক্ষেত্রে কিউবা এবং কোরিয়াকে সহযোগিতা করার প্রয়াসে এই মউ দুটি স্বাক্ষরিত হয়েছে। এরফলে ভারত-কিউবা এবং ভারত-কোরিয়ার দ্বিপাক্ষিক সম্পর্ক দৃঢ় হবে, বিশেষ করে বিজ্ঞান ও প্রযুক্তির উদ্ভাবন এবং এক্ষেত্রে কূটনৈতিক সম্পর্ক বজায় রাখা সম্ভব হবে। জীবপ্রযুক্তি শিক্ষা, প্রশিক্ষণ এবং গবেষণার ক্ষেত্রে কৌশলগত পরিকল্পনা নেওয়ার ব্যাপারেও সাহায্য করবে এই মউ চুক্তি। পাশাপাশি ৫ বছর পর্যন্ত জীব বিজ্ঞান এবং সংশ্লিষ্ট এলাকায় ৫০ জন স্নাতকোত্তর এবং গবেষনার কাজে নিযুক্ত ছাত্রছাত্রীর কর্মসংস্হানেরও ব্যবস্হা করা সম্ভব হবে।
গত ২২শে জুন কিউবার হাভানাতে ভারতের রাষ্ট্রপতির সফরকালে ভারত ও কিউবা জীব প্রযুক্তি ক্ষেত্রে সহযোগিতা প্রসারের জন্য এই দ্বিপাক্ষিক মউ চুক্তিতে স্বাক্ষর করে। কেন্দ্রীয় বিজ্ঞান ও প্রযুক্তি মন্ত্রক এবং কিউবার বিজ্ঞান, প্রযুক্তি ও পরিবেশ মন্ত্রকের মধ্যে চুক্তিটি স্বাক্ষরিত হয়।
প্রসঙ্গত, ভারত ও কোরিয়ার মধ্যেও অপর একটি এ ধরনের চুক্তি স্বাক্ষরিত হয়, যাতে জীব প্রযুক্তি, বিজ্ঞান ও প্রযুক্তি ক্ষেত্রে দু দেশের মধ্যে সহযোগিতা বৃদ্ধি পায় এবং একইসঙ্গে দ্বিপাক্ষিক বিনিয়োগ ও শিল্প গবেষনামূলক কাজকর্মও বাড়তে পারে।
CG/SSS/NS
(Visitor Counter : 36
অর্থমন্ত্রক
দিল্লিতে আয়কর দপ্তরের তল্লাশি অভিযান
নয়াদিল্লি, ০৬ ডিসেম্বর, ২০২১
আয়কর দপ্তর গত ২৪শে নভেম্বর দিল্লিতে এক করদাতার বিরুদ্ধে তল্লাশি অভিযান চালায়। সংশ্লিষ্ট ব্যক্তিটি সুবিধাভোগী ট্রাস্ট গঠন করেছিলেন এবং কর হার কম এমন দেশে কোম্পানি গড়ে তুলেছিলেন। অভিযানে ঐ ব্যক্তির একাধিক বাণিজ্যিক কার্যালয়েও তল্লাশি চালানো হয়।
দপ্তরের তল্লাশি থেকে জানা গেছে, কর হার কম, এমন দেশে একাধিক সংস্থার সঙ্গে ঐ ব্যক্তির ৪০ কোটি টাকারও বেশি স্থাবর-অস্থাবর সম্পত্তি রয়েছে। ভারতে বিদেশি ব্যাঙ্কগুলির একাধিক শাখা থেকেও ঐ করদাতা সম্পদ পরিচালনা, আর্থিক পরিকল্পনা, সম্পদ বন্টন, ইক্যুইটি রিসার্চ, বিনিয়োগে পরিকল্পনা এবং অন্যান্য বিশ্বস্ত পরিষেবা নিয়েছে।
তল্লাশি অভিযানে ঐ ব্যক্তির বাসভবনে ই-মেল ও অন্যান্য বিভিন্ন নথিপত্র পাওয়া গেছে, যা তার বৈদেশিক সম্পত্তির মালিকানাকে প্রমাণ করে। আয়কর দপ্তরের আধিকারিকদের কাছে জবানবন্দিতে সংশ্লিষ্ট ঐ করদাতা বৈদেশিক সম্পত্তির মালিকানার বিষয়টি স্বীকার করে নিয়েছেন। প্রাথমিক বিশ্লেষণে আরও জানা গেছে, দেশে বিভিন্ন বাণিজ্যিক কাজকর্ম থেকে ৩০ কোটি টাকারও বেশি আয় লুকোনো হয়েছে।
সমগ্র ঘটনার তদন্ত চলছে।
CG/BD/SB
(Visitor Counter : 113
পরিবেশওঅরণ্যমন্ত্রক
পরিবেশ ও বন্যপ্রাণ সংরক্ষণে কাজের সুযোগ
নয়াদিল্লী, ২০ ডিসেম্বর, ২০২১
স্কুল, কলেজের ছাত্রছাত্রীদের মধ্যে পরিবেশ সংক্রান্ত সচেতনতা বৃদ্ধির জন্য পরিবেশ, বন ও জলবায়ু পরিবর্তন মন্ত্রক ‘পরিবেশ সংক্রান্ত শিক্ষা, সচেতনতা ও প্রশিক্ষণ কর্মসূচি’ র সূচনা করেছে। ন্যাশনাল গ্রিন কর্প প্রকল্পের আওতায় এই কর্মসূচিতে দেশজুড়ে ১ লক্ষ ইকো ক্লাব তৈরি করা হয়েছে। এর সাহায্যে পরিবেশ সংক্রান্ত বিষয়ে ছাত্রছাত্রীদের সচেতন করে তোলা হচ্ছে। মন্ত্রক স্কুলের সংরক্ষিত বনাঞ্চল, অভয়ারণ্য ও জাতীয় উদ্যানে স্কুলের ছাত্রছাত্রীদের জন্য প্রকৃতি বীক্ষণ কর্মসূচির আয়োজন করে থাকে। যুব বিষয়ক দপ্তরের তথ্য অনুযায়ী এনএসএস-এর পরিবেশ সংক্রান্ত সচেতনতা ও আলোচনা কর্মসূচি গ্রহণের মধ্য দিয়ে স্বেচ্ছাসেবকরা পরিবেশ সংরক্ষণ, জলবায়ু পরিবর্তন, পুনর্নবীকরণযোগ্য শক্তির ব্যবহার এবং বৃক্ষরোপণের মতো বিভিন্ন কর্মসূচির আয়োজন করে।
মন্ত্রক ২০১৭র জুন মাসে গ্রীন স্কিল ডেভেলপমেন্ট প্রোগ্রাম র সূচনা করেছে। পরিবেশ সংক্রান্ত বিভিন্ন তথ্য প্রদানের জন্য এনভাইরনমেন্ট ইনফরমেশন সিস্টেম বা এনভিস প্রকল্প হাতে নেওয়া হয়েছে। এই প্রকল্পে দেশের ৯টি জৈব ভৌগলিক অঞ্চলের ১০টি জায়গায় যুব সম্প্রদায়কে পরিবেশ, বন ও বন্যপ্রাণীর বিষয়ে আরও ওয়াকিবহাল করে তোলার উদ্যোগ নেওয়া হয়েছে। এছাড়া ২০১৮-১৯ সময়কাল থেকে জল, মাটি ও বাতাসে দূষণের পরিমাণে নজরদারি রাখা, বর্জ্য পদার্থ ব্যবস্থাপনা, নর্দমার জল পরিশ্রুত করা, পরিবেশ দূষণের কারণে জলবায়ুর ওপর প্রভাব নিয়ে স্কুল ও কলেজের ছাত্রছাত্রীদের সচেতন করে তোলা হচ্ছে। দেশের সর্বত্র এনভিস হাবে জিএসডিপি-র আওতায় প্রশিক্ষণের জন্য দরখাস্ত চাওয়া হয়ে থাকে। প্রশিক্ষণ শেষে কর্মসংস্থানের সুযোগ করে দেওয়া হয়।
লোকসভায় আজ এই তথ্য জানিয়েছেন পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে।
CG/CB/NS
(Visitor Counter : 116
বিজ্ঞানওপ্রযুক্তিমন্ত্রক
বিজ্ঞান ও প্রযুক্তির মাধ্যমে অর্থনীতিকে চাঙ্গা করার বিষয়ের ওপর নজর রেখে জাতীয় প্রযুক্তি দিবস উদযাপন করা হবে
নতুন দিল্লি, ১০মে, ২০২০
আগামী কাল জাতীয় প্রযুক্তি দিবস। এই উপলক্ষে বিজ্ঞান ও প্রযুক্তি বিভাগের  অন্তর্গত প্রযুক্তি উন্নয়ন বোর্ড  এবং বণিক সভা কনফেডারেশনের অফ ইন্ডিয়ান ইন্ডাস্ট্রিজ যৌথভাবে বিজ্ঞান, প্রযুক্তির ও গবেষণার মাধ্যমে অর্থনীতিকে চাঙ্গা করার বিষয় ' রিস্টার্ট' শীর্ষক এক ডিজিটাল আলোচনা সভার আয়োজন করেছে।
কেন্দ্রীয় বিজ্ঞান ও প্রযুক্তি, স্বাস্থ্য ও পরিবার কল্যাণ ও ভূবিজ্ঞান মন্ত্রী ডাঃ হর্ষ বর্ধন এই অনুষ্ঠানে প্রধান অতিথি হিসাবে উপস্থিত থাকবেন এবং জাতীয় প্রযুক্তি দিবসের মূল ভাষণ দেবেন। নীতিআয়োগের সদস্য, ভারত সরকারের প্রধান বৈজ্ঞানিক উপদেষ্টা ডাঃ ভি কে সরস্বত সহ বিশিষ্ট ব্যক্তিত্বরা অনুষ্ঠানে বক্তব্য রাখবেন।
কোভিড-১৯এর সংকটের মুহূর্তে মহামারীর বিরুদ্ধে লড়াইয়ে প্রযুক্তিই সর্বাগ্রে রয়েছে। নতুন এই পরিস্থিতির সঙ্গে মানিয়ে নিতে প্রথমসারির ব্যবসায়ীরা প্রযুক্তিগুলির বিষয়ে বিভিন্ন চিন্তাভাবনা ও নিত্য নতুন কৌশল অবলম্বন করছেন, যাতে এই সঙ্কটের সময় কাটিয়ে ওঠা সম্ভবপর হয়। তাই অর্থনীতিকে চাঙ্গা করার জন্য প্রযুক্তিগত ভাবে একটি বিস্তৃত কর্ম পরিকল্পনা গ্রহণ করা প্রয়োজন। কোভিড-১৯ পরবর্তীতে চিকিৎসা প্রযুক্তি, উন্নত প্রযুক্তি, উৎপাদন বিষয়ে বিশেষ নজর দেওয়া প্রয়োজন। এই সম্মেলনে বৈজ্ঞানিক, প্রযুক্তিবিদ, সরকারী কর্মকর্তা, কূটনীতিক, ডাব্লুএইচও'র কর্মকর্তা এবং জাতীয় ও আন্তর্জাতিক শিল্প, গবেষণা প্রতিষ্ঠান এবং শিক্ষা প্রতিষ্ঠানের বিশিষ্ট ব্যক্তিবর্গকে একত্রিত হয়ে মত প্রকাশের সুযোগ পাবেন।
সম্মেলনে 'ওষুধ ও চিকিৎসা সম্পর্কিত প্রযুক্তিগত বিষয়’ ; সুস্থায়ী ভবিষ্যতের জন্য উন্নত উৎপাদন প্রযুক্তি এবং বিশ্ব উদ্ভাবন’ বিষয়ে আলোচনা করা হবে।
১৯৯৮ সালে ১১ মে পোখরানে সফলভাবে পারমাণবিক পরীক্ষা চালিয়ে ভারত প্রযুক্তিগত অগ্রগতিতে শক্তি অর্জন করেছিল।সেই দিনটির স্মরণে বিজ্ঞান ও প্রযুক্তি বিভাগের  অন্তর্গত প্রযুক্তি উন্নয়ন বোর্ড  প্রতিবছর দেশের বিজ্ঞান ও প্রযুক্তি ক্ষেত্রে সাফল্যকে তুলে ধরে। এই দিনটির আরো তাৎপর্য রয়েছে, কারণ এই দিনেই বেঙ্গালুরুতে দেশীয় প্রযুক্তিতে তৈরি হংস-৩ হেলিকপ্টারের সফল পরীক্ষা চালানো হয় এবং ভারত একই দিনে ত্রিশুল ক্ষেপণাস্ত্রের সফল পরীক্ষা চালিয়েছিল।এই ঘটনাগুলির স্মরণে ১৯৯৯ সাল থেক দিনটি জাতীয় প্রযুক্তি দিবস হিসাবে পালিত হচ্ছে। সারা বিশ্বের মানুষ এই ডিজিটাল আলোচনায় যোগ দিতে পারবেন। আগ্রহী ব্যক্তিরা নাম নথিভুক্ত করতে পারেন https://www.ciidigitalevents.in/SignUp.aspx?EventId=E000000003 এই ওয়েব সাইটে।
(CG/SS
ক্রেতা, খাদ্যএবংগণবন্টনমন্ত্রক
প্রধানমন্ত্রী গরীব কল্যাণ অন্ন যোজনার আওতায় ৭২৬ লক্ষ মেট্রিকটন খাদ্যশস্য সংগ্রহ এবং প্রায় ৬৯০ লক্ষ মেট্রিকটন খাদ্যশস্য বন্টন
নতুন দিল্লি, ০৬ এপ্রিল, ২০২২
কেন্দ্রীয় গ্রাহক বিষয়ক, খাদ্য ও গণবন্টন প্রতিমন্ত্রী শ্রীমতী সাধ্বী নিরঞ্জন জ্যোতি আজ লোকসভায় এক লিখিত জবাবে প্রধানমন্ত্রী গরীব কল্যাণ অন্ন যোজনা সম্পর্কে জানিয়েছেন, জাতীয় খাদ্য সুরক্ষা আইনের প্রায় ৮০ কোটি সুফলভোগীকে খাদ্য ও গণবন্টন দপ্তরের পক্ষ থেকে সম্পূর্ণ নিখরচায় অতিরিক্ত খাদ্যশস্য  বন্টন করা হয়েছে।
রাজ্য ও কেন্দ্রশাসিত অঞ্চলগুলির পক্ষ থেকে পাওয়া পর্যায় ভিত্তিক বন্টন সম্পর্কিত তথ্যানুযায়ী এখনও পর্যন্ত ৭২৬ লক্ষ মেট্রিকটন খাদ্যশস্য সংগ্রহ করা হয়েছে এবং প্রায় ৬৯০ লক্ষ মেট্রিকটন খাদ্যশস্য বন্টন হয়েছে। দপ্তরের পরিসংখ্যান অনুযায়ী ২০২০-২১ অর্থবর্ষে রাজ্য/ কেন্দ্রশাসিত অঞ্চলগুলি ১০২.৪ লক্ষ মেট্রিকটন গম এবং ১৯৬.২ লক্ষ মেট্রিকটন চাল সুভলভোগীদের মধ্যে বন্টন করেছে। একইভাবে ২০২১-২২ অর্থবর্ষে রাজ্য/ কেন্দ্রশাসিত অঞ্চলগুলি ১৮৪.৫ লক্ষ মেট্রিকটন গম এবং ২০৬.৬ লক্ষ মেট্রিকটন চাল বন্টন করেছে।
এক দেশ এক রেশন কার্ড ব্যবস্থার মাধ্যমে দেশে প্রায় ১০ শতাংশ খাদ্যশস্য সংগ্রহ করা হয়েছে। এই ব্যবস্থায় পশ্চিমবঙ্গ থেকে আন্তঃরাজ্য খাদ্যশস্য সংগ্রহ হয়েছে ২৬০টি ক্ষেত্রে। মন্ত্রী আরও জানান, এক দেশ এক রেশন কার্ড ব্যবস্থায় সারা দেশে অন্তঃরাজ্য খাদ্যশস্য লেনদেনের সংখ্যা ৬১ কোটি ৫৮ লক্ষ ৩৯ হাজার ৩৫১। এর মধ্যে আন্তঃরাজ্য লেনদেনের সংখ্যা ২৪ লক্ষ ৬৫ হাজার ১৪।
জাতীয় খাদ্য সুরক্ষা আইন/ গণবন্টন ব্যবস্থার আওতায় সুফলভোগীদের কাছে খাদ্যশস্য পৌঁছে দেওয়া এবং এসম্পর্কে সচেতনতা গড়ে তোলার প্রাথমিক দায়িত্ব রাজ্য ও কেন্দ্রশাসিত অঞ্চলগুলির। প্রধানমন্ত্রী গরীব কল্যাণ অন্ন যোজনা, এক দেশ এক রেশন কার্ড কর্মসূচি সম্পর্কে সচেতনতা গড়ে তোলার পাশাপাশি ব্যাপক প্রচার চালানোর জন্য সমস্ত রাজ্য ও কেন্দ্রশাসিত অঞ্চলকে অনুরোধ করা হয়েছে। এছাড়াও, এক দেশ এক রেশন কার্ড সম্পর্কে যাবতীয় তথ্য দিতে একটি স্বতন্ত্র নিঃশুল্ক ফোন নম্বর ১৪৪৪৫ চালু করার জন্য রাজ্য ও কেন্দ্রশাসিত অঞ্চলগুলিকে অনুরোধ করা হয়েছে। দপ্তর মেরা রেশন সম্পর্কিত যে মোবাইল অ্যাপ চালু করেছে সে সম্পর্কে জনসচেতনতা গড়ে তোলার জন্য রাজ্য ও কেন্দ্রশাসিত অঞ্চলগুলিকে অনুরোধ করা হয়েছে।
CG/BD/SKD/
(Visitor Counter : 90
আয়ুষ
কোভিড-১৯ চিকিৎসা প্রোটোকল সম্পর্কিত এনআইসিই নেটওয়ার্কের দাবিকে ভিত্তিহীন বলে দ্ব্যর্থহীন ভাষায় নাকচ করেছে আয়ুষ মন্ত্রক
নয়াদিল্লি, ২৯ জুলাই, ২০২১
নেচারোপ্যাথি সম্পর্কিত নেটওয়ার্ক অফ ইনফ্লুয়েঞ্জা কেয়ার এক্সপার্ট -এর পক্ষ থেকে কিছু বিভ্রান্তিকর দাবি করা হয়েছে এবং দুর্ভাগ্যজনকভাবে সাংবাদিকতার আদর্শ মেনে কোনরকম বৈধতা যাচাই ছাড়াই এক শ্রেণীর সংবাদমাধ্যমে তা প্রকাশিত হয়েছে। ওই নেটওয়ার্কের পক্ষ থেকে দাবি করা হয়েছে যে তারা কোভিড-১৯-এর চিকিৎসা সম্পর্কিত একটি প্রোটোকল উদ্ভাবন করেছে এবং আয়ুষ মন্ত্রক ওই প্রোটোকল অনুমোদন করেছে। নেটওয়ার্কের পক্ষ থেকে মন্ত্রকের অনুমোদন সম্পূর্ণ অনৈতিকভাবে এবং বিশ্বাসযোগ্যতার নীতি খণ্ডন করে প্রকাশিত হয়েছে। এই প্রেক্ষিতে আয়ুষ মন্ত্রক নেচারোপ্যাথি নেটওয়ার্ক এনআইসিই-র সমস্ত দাবি দ্ব্যর্থহীন ভাষায় নাকচ করছে। সেইসঙ্গে, প্রকাশিত খবর সম্পূর্ণ ভিত্তিহীন ও বিভ্রান্তিকর বলে মন্ত্রক মনে করছে।
আয়ুষ মন্ত্রকের পক্ষ থেকে সুস্পষ্টভাবে আরও বলা হয়েছে যে, নেচারোপ্যাথি নেটওয়ার্ক এনআইসিই এ ধরনের প্রোটোকলের অনুমোদনের জন্য মন্ত্রকের কাছে কোনও আবেদন জমা করেনি। যদি এনআইসিই-র পক্ষ থেকে মন্ত্রকের কাছে কোভিড-১৯ চিকিৎসা ও সংক্রমণ প্রতিরোধ সম্পর্কিত কোনও প্রোটোকল জমা দেওয়া হত তাহলে মন্ত্রকের অভ্যন্তরীণ টেকনিক্যাল রিভিউ কমিটি তা পুঙ্খানুপুঙ্খভাবে খতিয়ে দেখত। মন্ত্রকের এই কমিটি যাবতীয় আবেদন সম্পূর্ণ বৈজ্ঞানিক ভিত্তিতে খতিয়ে দেখে এবং খুঁটিনাটি বিশ্লেষণ করে সংশ্লিষ্ট ক্ষেত্রে অনুমোদন দিয়ে থাকে। তাই, এই কমিটির অনুমোদন ছাড়া আয়ুষ সম্পর্কিত কোনও সংস্থাই প্রোটোকল উদ্ভাবন করেছে বলে দাবি করতে পারে না। নেচারোপ্যাথি নেটওয়ার্ক এনআইসিই অনৈতিকভাবে, অসাধু পন্থা অবলম্বন করে ও ভিত্তিহীন দায়িত্বের পরিচয় দিয়ে আয়ুষ মন্ত্রকের তথাকথিত অনুমোদিত নেচারোপ্যাথি-ভিত্তিক কোভিড-১৯ চিকিৎসার প্রোটোকল উদ্ভাবন করেছে। এই প্রেক্ষিতে মন্ত্রকের পক্ষ থেকে বলা হয়েছে, প্রয়োজনীয় ছাড়পত্র ছাড়াই এনআইসিই মন্ত্রকের নাম ব্যবহার করেছে।
উল্লেখ করা যেতে পারে, স্বরাষ্ট্র মন্ত্রকের ২০২০-র ২৪ মার্চ তারিখের নির্দেশ নম্বর ৪০-৩ / ২০২০-ডিএম অনুযায়ী এবং জাতীয় বিপর্যয় ব্যবস্থাপনা কর্তৃপক্ষের পক্ষ থেকে ২০২০-র ২৪ মার্চ জারি করা নির্দেশ নম্বর ১-২৯ / ২০২০-পিপি অনুযায়ী এ ধরনের ভিত্তিহীন দাবি শাস্তিযোগ্য অপরাধ বলে গণ্য হয়। দেশে কোভিড-১৯-এর সংক্রমণ প্রতিরোধে এ ধরনের ভিত্তিহীন দাবি আইন অনুযায়ী শাস্তিযোগ্য অপরাধের সামিল। কয়েকটি গণমাধ্যম প্রকৃত তথ্য যাচাই না করেই এবং আয়ুষ মন্ত্রকের কাছ থেকে বিষয়টি সম্পর্কে সম্পূর্ণ অবগত না হয়ে ভিত্তিহীন দাবি প্রকাশ করেছে।
পুণের ন্যাশনাল ইনস্টিটিউট অফ নেচারোপ্যাথির পক্ষ থেকে সুস্পষ্টভাবে বলা হয়েছে, নেচারোপ্যাথি সম্পর্কিত নেটওয়ার্ক অফ ইনফ্লুয়েঞ্জা কেয়ার এক্সপার্ট  কিছু ভিত্তিহীন দাবি করেছে। কোভিড-১৯ চিকিৎসা ও সংক্রমণ প্রতিরোধ সম্পর্কিত এনআইসিই-র দাবিগুলি সম্পর্কে মন্ত্রকের প্রকৃত অনুমোদন ছাড়াই প্রকাশিত হয়েছে। পুণের ন্যাশনাল ইনস্টিটিউট অফ নেচারোপ্যাথির পক্ষ থেকে জোর দিয়ে বলা হয়েছে, এই প্রতিষ্ঠানটি এনআইসিই-র ভিত্তিহীন দাবি সম্পর্কে ইতিমধ্যেই স্থানীয় গণমাধ্যমে ব্যাখ্যা জারি করেছে। একইসঙ্গে, কোভিড-১৯ চিকিৎসা ও সংক্রমণ প্রতিরোধ সম্পর্কিত স্বরাষ্ট্র মন্ত্রকের জারি নীতি-নির্দেশিকা অনুযায়ী কড়া ব্যবস্থা গ্রহণের পদক্ষেপ নিয়েছে।
CG/BD/DM
(Visitor Counter : 160
প্রধানমন্ত্রীরদপ্তর
‘শ্রীরাম জন্মভূমি তীর্থক্ষেত্র’ ট্রাস্ট গঠনের কথা ঘোষণা করলেন প্রধানমন্ত্রী
একটি নজরকাড়া রাম মন্দির অযোধ্যায় নির্মাণে স্বাধীন এই ট্রাস্ট সব সিদ্ধান্ত নেবে : প্রধানমন্ত্রী
নয়াদিল্লি, ৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আজ সংসদে সুপ্রিম কোর্টের নির্দেশ অনুযায়ী অযোধ্যায় রাম মন্দির নির্মাণের লক্ষ্যে একটি ট্রাস্ট গঠন করার কথা ঘোষণা করেন।
প্রধানমন্ত্রী বলেন, “সুপ্রিম কোর্টের নির্দেশ অনুযায়ী আমার সরকার আজ ‘শ্রীরাম জন্মভূমি তীর্থক্ষেত্র’ ট্রাস্ট গঠনের প্রস্তাবটি অনুমোদন করেছে। অযোধ্যায় একটি নজরকাড়া মন্দির নির্মাণে সমস্ত সিদ্ধান্ত এই ট্রাস্ট স্বাধীনভাবে গ্রহণ করতে পারবে।”
অযোধ্যার বিষয়ে সুপ্রিম কোর্টের ঐতিহাসিক রায়ের সঙ্গে সাযুজ্য রেখে সিদ্ধান্ত
প্রধানমন্ত্রী বলেন, মাননীয় সুপ্রিম কোর্টের নির্দেশ অনুসারে সরকার উত্তরপ্রদেশ সরকারকে সুন্নি ওয়াকফ বোর্ডের জন্য ৫ একর জমি বরাদ্দের অনুরোধ জানিয়েছে এবং রাজ্য সরকার সেই উদ্যোগ গ্রহণ করেছে।
ভগবান রাম এবং অযোধ্যার সঙ্গে যুক্ত ঐতিহাসিক এবং আধ্যাত্মিক তাৎপর্যের বিষয়ে আমরা সকলেই অবগত আছি যা ভারতীয় মূল্যবোধ, মানসিকতা, আদর্শ এবং সংস্কৃতির সঙ্গে সম্পৃক্ত।
প্রধানমন্ত্রী বলেন, “নজরকাড়া রাম মন্দিরের নির্মাণ এবং রামলালা দর্শনের জন্য আগত ভক্তবৃন্দের চাহিদাকে মনে রেখে সরকার এক গুরুত্বপূর্ণ সিদ্ধান্ত গ্রহণ করেছে। সরকার সিদ্ধান্ত নিয়েছে যে প্রায় ৬৭.৭০৩ একর অধিগৃহীত জমিটি নবগঠিত শ্রীরাম জন্মভূমি তীর্থক্ষেত্র ট্রাস্টকে হস্তান্তরিত করা হবে।”
প্রধানমন্ত্রী ভারতীয় জনগণের আচরণের প্রশংসা করেন
অযোধ্যা মামলায় মহামান্য সুপ্রিম কোর্টের সিদ্ধান্তের পর দেশ জুড়ে শান্তি ও সম্প্রীতির পরিবেশ বজায় রাখার ক্ষেত্রে যে বিচক্ষণতা দেখা গেছে, প্রধানমন্ত্রী তারও প্রশংসা করেন।
এক পৃথক ট্যুইট বার্তায় তিনি বলেন, “ভারতের জনগণ গণতান্ত্রিক পন্থাপদ্ধতির প্রতি উল্লেখযোগ্য বিশ্বাস দেখিয়েছে। ভারতের ১৩০ কোটি জনগণকে আমি প্রণাম জানাই।”
ভারতে বসবাসরত সমস্ত সম্প্রদায়ই এক বৃহৎ পরিবারের সদস্য
প্রধানমন্ত্রী বলেন, আমরা সকলে এক পরিবারের সদস্য। এটিই ভারতের মূল্যবোধ। আমরা চাই প্রত্যেক ভারতবাসীই সুখে, শান্তিতে থাকুন। ‘সবকা সাথ, সবকা বিকাশ, সবকা বিশ্বাস’ মন্ত্রে আমরা প্রতিটি ভারতীয়ের কল্যাণে কাজ করে চলেছি।
তিনি বলেন, “আসুন, আমরা একটি মহান রাম মন্দির নির্মাণের লক্ষ্যে একযোগে কাজ করি।”
SSS/CB/DM
(Visitor Counter : 116
বিজ্ঞানওপ্রযুক্তিমন্ত্রক
চিকিৎসায় সাহায্যকারী নতুন ওষুধকে শনাক্ত করতে বিজ্ঞানীরা শরীরে উপলব্ধি করার আণবিক উপাদান উদ্ভাবন করেছেন
নয়াদিল্লী, ১৬ মার্চ, ২০২১
ক্যান্সারের ওষুধ শরীরের মধ্যে জীবন্ত কোষে অতিক্ষুদ্র বিভিন্ন রাসায়নিক উপাদানকে কতটা পরিবর্তন করতে পারে সেটি বোঝার জন্য গবেষকরা সম্প্রতি শরীরের ভেতরের পরিবর্তন বোঝার আণবিক উপাদান উদ্ভাবন করেছেন। সাইটোস্কেলেটন-এর অঙ্গ হিসেবে কোষের সাইটোপ্লাজমের গঠনের মধ্যে এই ধরনের উপাদানগুলি বিভিন্ন রাসায়নিক পদার্থের প্রভাবে নানাভাবে পরিবর্তিত হয়। ব্যাঙ্গালোরের ইনস্টেম সংস্থার গবেষকরা ফ্রান্সের ওরসে-এর কুরি ইনস্টিটিউটের গবেষকদের সহায়তায় টিউবুলিন ন্যানো বডি তৈরি করেছেন। এটি জীবন্ত কোষে কোনও পরিবর্তন হলে সেটিকে শনাক্ত করতে সাহায্য করে। ইন্দো-ফ্রেঞ্চ সেন্টার ফর দ্য প্রোমোশন অফ অ্যাডভান্সড রিসার্চ-এর অর্থানুকূল্যে কেন্দ্রীয় বিজ্ঞান ও প্রযুক্তি দপ্তর ও ফরাসী সরকার ক্যান্সারের চিকিৎসার জন্য নতুন ওষুধ প্রয়োগ করলে তার জন্য কোষের মধ্যে কিরকম প্রভাব পড়ে, সে বিষয়ে গবেষণার জন্য এই উপাদানটি উদ্ভাবন করতে ইনস্টেম সংস্থাকে সাহায্য করেছে।
এই ধরনের ন্যানো বডিগুলি আমাদের দেহে অ্যান্টিবডিজ-এর মতোই সক্রিয়। তবে, অ্যান্টিবডিজ-এর থেকে ন্যানো বডিজ-এর আয়তন আরও কম। এই ন্যানো বডিজের অণুর মাধ্যমে কোষে কোন পরিবর্তন হলে সেটি তৎক্ষণাৎ শনাক্ত করা সম্ভব যার ফলে গবেষকরা বুঝতে পারেন ক্যান্সার প্রতিরোধী ওষুধের ক্ষেত্রে কোন ধরনের রাসায়নিক উপাদান প্রয়োগ করলে সেটি শরীরের পক্ষে ভালো হবে।
স্বরাষ্ট্র মন্ত্রক
ভারত-বাংলাদেশের মধ্যে স্বরাষ্ট্র মন্ত্রক পর্যায়ের বৈঠক
নয়াদিল্লি, ০৮ অগাস্ট, ২০১৯
ভারত-বাংলাদেশের মধ্যে স্বরাষ্ট্র মন্ত্রী পর্যায়ের সপ্তম বৈঠক নতুন দিল্লীতে গত ৭ই আগস্ট অনুষ্ঠিত হল। বৈঠকে কেন্দ্রীয় স্বরাষ্ট্রমন্ত্রী শ্রী অমিত শাহ্ এবং বাংলাদেশের স্বরাষ্ট্রমন্ত্রী শ্রী আসাদুজ্জামান খান অংশগ্রহণ করেন।
দ্বিতীয়বারের জন্য বাংলাদেশের স্বরাষ্ট্র মন্ত্রকের দায়িত্ব পাওয়ায় শ্রী আসাদুজ্জামান খানকে কেন্দ্রীয় স্বরাষ্ট্রমন্ত্রী শ্রী অমিত শাহ্ অভিনন্দন জানান। বাংলাদেশের প্রধানমন্ত্রী শেখ হাসিনার উন্নয়ন কর্মসূচীতে ভারত আবারো পূর্ণ সমর্থন ব্যক্ত করেছে। ১৯৭১-এ মুক্তিযুদ্ধের আবহে ভারত-বালাদেশের মধ্যে গড়ে ওঠা দ্বিপাক্ষিক সম্পর্ক কৌশলগত দিক ছাড়াও আরও বিভিন্ন ক্ষেত্রে সম্প্রসারিত হয়েছে বলে দু-দেশের মন্ত্রীরা মতপ্রকাশ করেন।
বর্তমানে এই সম্পর্ক গোটা বিশ্বের কাছে আদর্শ প্রতিবেশীসুলভ সম্পর্কের দৃষ্টান্ত স্বরূপ। আর এটি সম্ভব হয়েছে উভয় দেশের ইতিহাস, সংস্কৃতি, ভাষা, গণতান্ত্রিক মূল্যবোধ, ধর্মনিরপেক্ষতা, উন্নয়নমূলক সহযোগিতা সহ বিভিন্ন ক্ষেত্রে সাদৃশ্যর জন্য। বৈঠকে উভয় মন্ত্রী নিরাপত্তা, সীমান্ত ব্যবস্হাপনা সহ প্রতিটি ক্ষেত্রে একযোগে কাজ করায় সন্তোষ ব্যক্ত করেন। সীমান্তে শান্তি ও সুস্হিতি বজায় রাখার ব্যাপারে তাঁরা পুনরায় অঙ্গীকার ব্যক্ত করেন। দুটি দেশের সীমান্তে প্রহরারত বাহিনীর মধ্যে নিবিড় সহযোগিতার উভয়েই প্রশংসা করেন। বাংলাদেশ তার ভূখন্ডে, ভারত সহ অন্য কোনো দেশে জঙ্গী তৎপরতা এবং নাশকতামূলক কাজ করতে না দেওয়ায় শ্রী অমিত শাহ্ তার প্রশংসা করেন।
বৈঠকে দ্বিপাক্ষিক নিরাপত্তা জনিত সহযোগিতার বিভিন্ন প্রসঙ্গে আলোচনা হয়। সীমান্ত এলাকায় অপরাধ মোকাবিলা করে নিরাপত্তা বজায় রাখতে দু-দেশের আরও সহযোগিতার প্রয়োজন রয়েছে বলে উভয় পক্ষই সহমত পোষণ করেছে। সীমান্তের নিরাপত্তা ও পরিকাঠামোর জন্য বকেয়া নানা বিষয় দ্রুত নিষ্পত্তির লক্ষ্যে উভয়পক্ষ প্রয়োজনীয় পদক্ষেপ গ্রহণের উপর জোর দেয়। কেন্দ্রীয় স্বরাষ্ট্র মন্ত্রী শ্রী অমিত শাহ্ উপযুক্ত নথী ছাড়া সীমান্তে অবৈধভাবে ঘোরাঘুরির বিষয়ে উদ্বেগ প্রকাশ করেছেন। মূলত উত্তরপূর্ব ভারতে এই সমস্যার সমাধানের উপর তিনি বিশেষ গুরুত্ব দেন।
বাংলাদেশের মায়ানমার থেকে আসা শরণার্থীদের নিরাপদে দ্রুত প্রত্যার্পণের বিষয়ে ভারত-বাংলাদেশকে সর্বতোভাবে সহযোগিতার আশ্বাস দিয়েছে। ২০১৭ সাল থেকে চারবার ভারত ওই শরণার্থীদের জন্য মানবিক ত্রাণ সাহায্য পাঠিয়েছে।
দুই দেশের নাগরিকদের মধ্যে যোগাযোগ বাড়ানোর মাধ্যমে সহযোগিতা বৃদ্ধি এবং ব্যবসা-বাণিজ্য, স্বাস্হ্য ও পর্যটন সহ নানা কারণে ভ্রমণের উপর উভয় নেতৃবৃন্দ গুরুত্ব আরোপ করেন।
CG/CB/NS
(Visitor Counter : 47